== Rystelsernes funktion ==
Ifølge Berceli spiller [[Psoas major-muskel|psoas-musklerne]] en central rolle i den kropslige proces ved traumatisering. Musklerne ligger i midten af den menneskelige krop (foran de nederste lændehvirvler og sakralhvirvlerne) og forbinder ryggen, bækkenet og benene. Ved enhver traumatisk oplevelse spænder psoas-musklerne op, hvilket gør, at kroppen trækker sig sammen og derved kan beskytte de livsvigtige indre organer. Rystelserne som fremkaldes af TRE, hjælper ifølge Berceli disse dybtliggende muskelgrupper med at slippe deres beskyttende spændinger og gør det muligt, at musklerne kan komme tilbage til en afslappet tilstand. Centralnervesystemet sender derefter signaler til hjernen om, at faresituationen er over. På den måde foregår der efter Bercelis mening også på det psykiske plan en traumeforløsning.<ref name=autogeneret1>Vita Heinrich-Clauer, Arist v. Schlippe: „… dem Körper zu erlauben, sich laufend selbst zu heilen.“ I: Psychotherapie im Dialog. Heft 2-2006, Thieme-Verlag, Tyskland</ref>
Sundhed